fr cy lb cy es cy en en en ceb su de cy cy cy cy de su it cy cy cy cy cy cy cy cy cy de cy cy en th cy cy en cy
Mae Eglwys Bresbyteraidd Cymru yn un o’r enwadau Cristnogol mwyaf yng Nghymru, gydag oddeutu 20,000 o aelodau ac oddeutu 600 o eglwysi. Ein nod yw addoli Duw a lledaenu Efengyl yr Arglwydd Iesu Grist.
Cawn ein hadnabod hefyd fel Eglwys y Methodistiaid Calfinaidd a’r ‘Cyfundeb’. Daeth Eglwys Bresbyteraidd Cymru i fod wedi diwygiad Methodistaidd y 18fed ganrif.
Mae gan Eglwys Bresbyteraidd Cymru oddeutu 45 gweinidog a 30 gweithiwr Cristnogol.  Mae hefyd yn berchen ar, ac yn rhedeg dwy ganolfan hyfforddiant, Coleg y Bala a Choleg Trefeca. Mae ganddi hefyd gysylltiadau cryf gydag eglwysi ac enwadau eraill, yn arbennig felly ei ‘merch’ Eglwys, Eglwys Bresbyteraidd yr India.
I ddarganfod mwy am ein gweithwyr a lle maent yn gwasanaethu cliciwch yma am fap.
Mae tua dwy ran o dair o’n heglwysi yn addoli ac yn gweithredu trwy gyfrwng y Gymraeg, a darperir ein holl waith gweinyddol canolog yn ddwyieithog.
Bob 5 mlynedd byddwn yn cefnogi Apel Cymorth Cristnogol newydd. Yn 2017 byddwn yn cefnogi Apel Corwynt Cariad.
Mae Eglwys Bresbyteraidd Cymru yn elusen gofrestredig gyda'r Comisiwn Elusennau (elusen rhif 1132022).
Yr hyn a gredwnEin HanesApel Cymorth Cristnogol
Ffôn: 029 2062 7465 | swyddfa.office@ebcpcw.org.uk
The Presbyterian Church of Wales  |  Eglwys Bresbyteraidd Cymru
Telerau & Amodau  |  Cysylltu â Ni  |  Polisi Preifatrwydd  |  Polisi Cwcis  |  Dylunio